ایشا ربا

ایشا ربّا تیلگو سنیما کی ایک مشہور اداکارہ ہیں، جو اپنی فلموں انتھکا منڈو تروتھا (2013ء)، بانڈیپوٹو (2015ء)، اوئے (2016ء)، امی تھمی ، درسکوڈو (2017)، اؤ (2018ء). اور ارووندا سمیتا ویرا راگھوا (2018ء) میں اپنے کردار کے لیے مشہور ہیں۔

ابتدائی زندگی 
ایشا ربّا 19 اپریل 1990ء کو وارنگل میں پیدا ہوئیں اور ان کی پرورش حیدرآباد ، تلنگانہ میں ہوئی ۔ ایشا ربّانے ایم بی اے کیا اور اس کے بعد میں فیس بک پر ایشا کی تصاویر دیکھ کر ہدایتکار موہنا کرشنا انڈراگانتی نے انہیں پسند کیا اور اپنی فلم میں کام دے کر انہیں تیلگو فلم انڈسٹری میں متعارف کرایا۔

فلمی کیریئر 
ایشا ربّا نے پہلی بار فلم انتھکا منڈو آ تروتھا میں ہیروئن کا مرکزی کردار ادا کیا۔ فلم میں ان کے ساتھ اداکار سمنتھ اشون تھے، یہ فلم باکس آفس پر کامیاب رہی اور اسے جنوبی افریقہ میں بین الاقوامی ہندوستانی فلمی فیسٹیول میں بہترین فلم کے لیے نامزد کیا گیا۔

اپنی پہلی فلم کے لیے ہی ایشا ربّا کو بیسٹ ایکٹریس کے ضمرے میں وامسی گرو دیویگا ایوارڈز ، سری کلاسدھا تیلگو ایسوسی ایشن چنائی ایوارڈ، بنگارو تھللی وومن آف ایکسلنس ایوارڈ  بھی ملا۔

بعد ازاں، انہوں نے کئی جنوبی ہندوستانی فلموں میں کام کیا جن میںاداکار اللاری نریش کے ساتھ بانڈیپوٹو (2015ء)، اداکار گیتھن بریٹو کے ساتھ اپنی پہلی تمل فلم اوئے (2016ء)، اداکار آدی شیوکے ساتھ امی تمی(2017ء) ، اداکار اشوک  بندریدی کے ساتھ درسکوڈو (2017ء)، مایا مال (2017ء)، اداکارہ کاجل اگروال، نتھیا مینن، رجینا کاسیندرا  کے ساتھ اؤ (2018ء) ،اداکار سمنتھ شلیندرا  کے ساتھ فلم برانڈ بابو (2018ء)، اداکار این ٹی آر جونئیر کی فلم ارووندا سمیتا ویرا راگھوا (2018ء) اور سبرہمنیا پورم (2018ء) شامل ہیں۔

فلم امی تمی کے لیے بیسٹ ایکٹریس  زمرے  میں تیلگو اپسارا ایوارڈ ، سینسیشنل ایکٹریس کے ضمرے میں سیناگرس ایوارڈ ، اندھرا پردیش فلم چیمبرز آف کامرس ایوارڈ، سنتوشم ایورڈز  (ناقدین) کا ایوارڈ بھی ملاسے نوازا گیا۔  اس کے علاوہ انہیں وی بی انٹرٹینمنٹس وندیتھرا کی جانب سے سال 2019ء کا بیوٹی آف دی ائیر ایوارڈ بھی ملا۔

ایشا ربا کی آنے والی فلموں میں  اداکار جی وی پرکاش کمار کے ساتھ ہارر کامیڈی فلم ائیارام جن منگل اور  کنڑ اداکار شیوراجکمار کے ساتھ اپنی پہلی کنڑ فلم میں نظر آئیں گی۔

فلموں کی فہرست

حوالہ جات

بیرونی روابط 

 

1990ء کی پیدائشیں
اکیسویں صدی کی بھارتی اداکارائیں
تیلگو سنیما کی اداکارائیں
تمل سنیما کی اداکارائیں
حیدرآباد، بھارت کی اداکارائیں
بقید حیات شخصیات
بھارتی فلمی اداکارائیں
تلنگانہ کی اداکارائیں
تیلگو اداکارائیں
وارنگل کی شخصیات
Short description is different from Wikidata